Princíp: Pomocou rádiofarmaka sa posudzujú odtokové parametre obličiek, pomocou počítača sa vypočíta separovaná funkcia obličiek (podiel pravej a ľavej obličky na celkovej funkcii) a hodnota celkovej GF. Sleduje sa kinetika a distribúcia rádiofarmaka v parenchýme obličiek, jeho intrarenálny transport, vylučovanie do kalichovopánvičkového systému a jeho odtok do ureterov a močového mechúra. Indikácie: posúdenie funkcie obličiek podozrenie na poškodenie obličiek a poruchy ich odtoku Príprava pacienta: 30 minút pred vyšetrením vypije cca 0,5 l. tekutiny deň pred vyšetrením vysadiť diuretiká pred vyšetrením vymočiť Trvanie vyšetrenia: cca 30 minút Rádiofarmakum: 99mTc – dietyltriaminopentaoctová kyselina 99mTc – merkaptoacetyltriglycín Spôsob aplikácie: intravenózne Metodika: Pacientovi sa vnútrožilne v polohe na chrbte aplikuje rádiofarmakum. Ihneď po aplikácii sa spúšťa dynamický záznam, ktorý trvá 30 minút.